Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 881/12/8811	Trebišov, 20.2.2013
EEČ : 2-69-80-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 848,48 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 75,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Oddelenie železničnej polície PZ Čierna pod spisovou značkou KRP-291/Ž-ČT-12.
	V mesiacoch apríl 2012 až október 2012 v štyroch prípadoch prišiel do obvodu železnice so svojím motorovým vozidlom zn. Škoda Fábia XXXXX aj s prívesným vozíkom k voľne uloženej skládke zvrškového šrotového materiálu pri traťovej správe normálneho rozchodu v Čiernej nad Tisou, odkiaľ odcudzil zvrškový šrotový materiál, pričom malú časť použil na rekonštrukciu domu a zvyšok opätovne naložil dňa 21.11.2012 a odniesol do zberne druhotných surovín v obci XXXXX firma XXXXX XXXXX“, kde celkovo odovzdal 3367 kg, obdŕžal finančnú hotovosť 557,16 €, čím takto krádežou spôsobil pre ŽSR Bratislava, OR Košice, Sekcia železničných tratí a stavieb, Stredisko miestnej správy a údržby, XXXXX XXXXX XXXXX škodu vo výške 848,48 €. 

Odôvodnenie: 
Uznesením povereného príslušníka ŽP XXXXX, sp. zn. KRP-291/Ž-ČT-KE-2012 z 12.12.2012 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 1 Tr. zák. na tom skutkovom základe, ako je uvedené vo výroku tohto uznesenia. 

Dňa 02.01.2013 bol udelený súhlas prokurátora tunajšej prokuratúry na vykonanie mediácie na Okresnom súde v Trebišove. 

V rámci mediačného konania sa uskutočnila na Okresnom súde v Trebišove dňa 15.01.2013 mediácia za prítomnosti obvineného XXXXX a poškodeného ŽSR Bratislava, XXXXX, XXXXX XXXXX, kde obvinený ako aj poškodený dali súhlas k mediácii a obvinený XXXXX uviedol, že súhlasí so zmierom a  vyhlásil, že spáchal skutok, pre ktorý je stíhaný, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo poškodeným XXXXX vyhlásené, že od obv. XXXXX si nenárokuje žiadnu škodu, pretože táto škoda bola v plnom rozsahu uhradená.  

Poškodený XXXXX prehlásil, že súhlasí so zmierom a vyhlásil, že jeho nároky v predmetnej veci sú plne uspokojené, nakoľko škoda bola uhradená.

Dňa 15.01.2013 zložil obvinený XXXXX na účet Krajskej prokuratúry v Košiciach peňažnú sumu vo výške 150,- €, určenú na všeobecne prospešné účely a súčasne časť tejto sumy, teda 50 %, čo tvorí sumu 75,- € žiadal poukázať XXXXX 
 
Z uvedeného teda vyplýva, že obvinený i poškodený súhlasili so schválením zmieru, obvinený vyhlásil, že spáchal skutok, pre ktorý je stíhaný, škoda bola uhradená a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodeným na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby bolo 50 % zo sumy zloženej poukázaných na všeobecne prospešné účely, teda 75,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 75,- € poukázaných na účet XXXXX 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor